Document ID: 31984R1108

ΚΑΝΟΝΙΣΜΟΣ (ΕΟΚ) αριθ. 1108/84 ΤΟΥ ΣΥΜΒΟΥΛΙΟΥ της 31ης Μαρτίου 1984 για την τροποποιήση του κανονισμού (ΕΟΚ) αριθ. 2169/81 περί καθορισμού των γενικών κανόνων του καθεστώτος ενισχύσεως του βάμβακος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης του 1979, και ιδίως την παράγραφο 9 του πρωτοκόλλου αριθ. 4 που αφορά το βαμβάκι,
την πρόταση της Επιτροπής (1),
Εκτιμώντας:
ότι ο κανονισμός (ΕΟΚ) αριθ. 2169/81 (2), όπως τροποποιήθηκε από τον κανονισμό (ΕΟΚ) αριθ. 1982/82 (3), προβλέπει στο άρθρο 8 παράγραφος 1 ότι πριν από την έναρξη εκάστης περιόδου καθορίζεται, λαμβανομένων υπόψη των προβλέψεων για τη συγκομιδή, το ποσοστό ενισχύσεως που καταβάλλουν τα κράτη μέλη επί όσο χρόνο δεν καθορίζεται η πραγματική παραγωγή-
ότι, για την ορθή εφαρμογή του καθεστώτος ενισχύσεως για το μη εκκοκκισμένο βαμβάκι, πρέπει αυτό το ποσοστό να καθορισθεί σε ημερομηνία πλησιέστατη προς τη χρονική περίοδο της πραγματικής συγκομιδής του εν λόγω προϊόντος-
ότι η ημερομηνία της 1ης Αυγούστου, που προβλέπεται στο άρθρο 2 του κανονισμού (ΕΟΚ) αριθ. 2169/81 ως έναρξη της περιόδου εμπορίας, απέχει πολύ από την περίοδο της πραγματικής συγκομιδής- ότι πρέπει, λοιπόν, να μετατεθεί κατά ένα μήνα η έναρξη της περιόδου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 2169/81 προστίθεται το ακόλουθο εδάφιο:
"Εντούτοις, η περίοδος 1983/84 λήγει στις 31 Αυγούστου 1984. Από την ημερομηνία αυτή, η περίοδος εμπορίας θα καλύπτει τη χρονική περίοδο από 1 Σεπτεμβρίου μέχρι 31 Αυγούστου."
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1984.

Labels: 17
19
5